Մի օր մի խարտիշահեր աղջիկ որոշել էր ուրց հավաքել այդ սարի լանջից: Երբ մի քիչ արդեն հավաքել էր, հոգնություն զգաց և նստեց առաջին պատահած աղբյուրի մոտ: Այդ ժամանակ աղբյուրին է մոտենում կուրծքը վիրավորաված մի կաքավ: Վիրավոր թռչունը խմում է աղբյուրի ջրից և իսկույն ապաքինվում: Ապշահար ու զարմացած աղջիկը ամենուր բոլորին պատմում էր իր տեսած հրաշքի մասին: Բայց մարդիկ թերահավատորեն էին լսում աղջկա պատմածը. նրանց թվում էր, թե աղջկա պատմածը մտացածին է: Բայց աղջիկն անվերջ պնդում էր իր ասածը: Եվ մարդիկ որոշում են փնտրել այդ աղբյուրը: Նրամք աղջկա հետ սկսում են շրջել սարալանջով, լեռան տարբեր կողմերն են անցնում, փնտրում են աղբյուրը լուսաբացից մինչև ճրագալույց, բայց ապարդյուն. աղջիկը բյուրավոր աղբյուրների մեջ՝ չէր կարողանում կողմնորոշվել, թե որն է այն հրաշք ակը: